Адна з праблем нашага часу, абумоўленая актыўным умяшальніцтвам у чалавечае жыццё сучасных сродкаў інфарматызацыі і камунікацыі, — мінімізацыя жывых узаемаадносін. Мы разумеем, што гэтае пытанне нельга вырашаць пры дапамозе надакучлівай маралізацыі, насаджэння толькі ўласнай думкі. Таму ў школе папулярны такія формы камунікатыўнага ўзаемадзеяння, як ток-шоу, брыфінг-клуб “Гавары!”, сустрэча з цікавымі людзьмі, інфармдайджэст, трэнінг, метад інтэрв’ю. Стала добрай традыцыяй запрашаць у школу для жывых нефармальных стасункаў студэнтаў, паспяховых выпускнікоў школы, спецыялістаў з розных сфер дзейнасці.